b'\n_START_ARTICLE_\nKalnin\xc4\x97 kiel\xc4\x97\n_START_SECTION_\nI\xc5\xa1vaizda\n_START_PARAGRAPH_\nKalnin\xc4\x97 kiel\xc4\x97 kiek ma\xc5\xbeesn\xc4\x97 u\xc5\xbe gelton\xc4\x85j\xc4\x85 kiel\xc4\x99, tik kalnin\xc4\x97s uodega ilgesn\xc4\x97 u\xc5\xbe k\xc5\xabn\xc4\x85, nugara melsvai pilka, antuodegis geltonas. Patino k\xc5\xabno vir\xc5\xa1utin\xc4\x97 pus\xc4\x97 pilka. Antuodegis gelsvai \xc5\xbealias. Uodega ir sparnai rudai juodi. Kra\xc5\xa1tin\xc4\x97s uodegos plunksnos baltos, kitos dvi poros plunksn\xc5\xb3 baltai d\xc4\x97m\xc4\x97tos. Antakis ir \xe2\x80\x9e\xc5\xabsai\xe2\x80\x9c balti. Gerkl\xc4\x97 ir pagurklis juodi, o likusi apatin\xc4\x97 k\xc5\xabno dalis geltona. Snapas juodas. Kojos rusvos. Rainel\xc4\x97 tamsiai ruda. Patel\xc4\x97s antakis ir \xe2\x80\x9e\xc5\xabsai\xe2\x80\x9c nery\xc5\xa1k\xc5\xabs. Gerkl\xc4\x97 ir kr\xc5\xabtin\xc4\x97 su baltomis d\xc4\x97m\xc4\x97mis. Poilsio apdaru patino antakis nery\xc5\xa1kus, gerkl\xc4\x97 ir pagurklis baltai rusvi. Patel\xc4\x97s gerkl\xc4\x97 ir pagurklis visi\xc5\xa1kai balti. Jaunikliai pana\xc5\xa1\xc5\xabs \xc4\xaf suaugusius pauk\xc5\xa1\xc4\x8dius poilsio apdaru, tik pauodegys b\xc5\xabna geltonas.\n_START_SECTION_\nPaplitimas\n_START_PARAGRAPH_\nEurazijoje areal\xc4\x85 nusakyti sud\xc4\x97tinga. Europoje paplitusi pietin\xc4\x97je Skandinavijoje, kalnuotuose regionuose nuo Pir\xc4\x97n\xc5\xb3 iki Krymo. \xc5\xa0iaur\xc4\x97je arealas siekia vakarin\xc4\x99 Baltijos pakrant\xc4\x99, Kolos pusiasal\xc4\xaf, pietuose t\xc4\x99siasi iki Vidur\xc5\xbeemio j\xc5\xabros pakrant\xc4\x97s. Azijoje paplitusi Ma\xc5\xbeosios Azijos regione, Kaukazo, Kopetdago, Irano ir Afganistano kalnynuose, Hinduku\xc5\xa1e, Tian \xc5\xa0anio, Pamyro, Altajaus kaln\xc5\xb3 sistemoje. Nuo vakarin\xc4\x97s Uralo pap\xc4\x97d\xc4\x97s Sibiro kalnais paplitusi iki Kolymos kalnag\xc5\xabbrio, Ochotsko ir Japon\xc5\xb3 j\xc5\xabros pakrant\xc4\x97s. \xc5\xa0iaur\xc4\x97je arealas siekia Jamalo pusiasal\xc4\xaf, Jenisejaus \xc5\xbeemup\xc4\xaf, pietuose t\xc4\x99siasi iki Altajaus, Hvangh\xc4\x97s \xc5\xbeemupio. Gyvena \xc5\xa0iaur\xc4\x97s Afrikoje, kai kuriose Atlanto, Ramiojo vandenyno, Vidur\xc5\xbeemio j\xc5\xabros salose. \xc5\xbdiemoja Afrikoje, Artimuosiuose ir Viduriniuosiuose Rytuose._NEWLINE_Lietuvoje retkar\xc4\x8diais aptinkama traukimo metu ruden\xc4\xaf arba pavasar\xc4\xaf.'